प्रदेश के अग्रणी मीडिया ग्रुप ‘दिव्य हिमाचल’ में प्रकाशित चमाकड़ी पुल कस्बे में अवैध कब्जों की भरमार नामक शीर्ष से छपी खबर व स्थानीय निवासियों द्वारा बार-बार राष्ट्रीय उच्च मार्ग विभाग को अवगत करवाने के आधार पर माननीय उच्च न्यायालय ने कड़ा संज्ञान लेते हुए राष्ट्रीय उच्च मार्ग मंडल सोलन के अधिशाषी अभियंता को राष्ट्रीय उच्च मार्ग चमाकड़ी पुल में विभाग की जमीन पर अवैध रूप से किए गए कब्जों पर तुरंत कार्रवाई करके 11 मार्च तक उच्च न्यायालय में जवाब देने को कहा गया था, जिस कारण राष्ट्रीय उच्च मार्ग मंडल सोलन के हाथ पांव फूल गए व उसने राष्ट्रीय उच्च मार्ग सब-डिवीजन शालाघाट के एसडीओ जीआर सहोत्रा व जूनियर इंजीनियर बली राम कश्यप की अगवाई में चमाकड़ी पुल में अवैध कब्जों को हटाने के लिए आनन-फानन में पूरे लाव लश्कर के साथ भेज दिया।